
R E F E R A T   D E   A P R O B A R E
privind alocarea unei sume de bani pentru Festivalul Internaţional de Folclor „Carpatica Deva"- Ediţia a XXIII-a


Prin adresa  nr. 877/11.06.2024, înregistrată la Primăria Municipiului Brad sub nr. 33965/12.06.2024, s-a comunicat faptul că în  perioada 17 – 21 iulie 2024  se va desfăşura, în judeţul Hunedoara, cea de - a  XXIII - a Ediţie a Festivalului Internaţional de Folclor „Carpatica Deva", organizat de către  Palatul Copiilor Deva.
	Totodată s-a solicitat aprobarea organizării paradei portului, cântecului şi a dansului popular şi prezentarea unui spectacol din cadrul festivalului la Brad, în închiderea festivă a celei de – a  XXIII - a  ediții a acestui festival în data de 20 iulie 2024.
	Având în vedere că la această manifestare vor participa ansambluri folclorice din 5 țări străine și opt  județe din țară, aproximativ 300 de artişti pentru care va trebui asigurată masa, se impune alocarea unei sume pentru cheltuielile de protocol, precum și asigurarea locației dotată cu scenă și sonorizare.
 	 În contextul celor de mai sus, am inițiat prezentul proiect de hotărâre prin care am propus alocarea sumei de 40.000 lei din bugetul local al Municipiului Brad pentru anul 2024, de la capitolul bugetar 67.02 – ”Cultură, recreere şi religie”, reprezentând asigurarea locației dotată cu scenă și sonorizare, precum și cheltuieli de protocol cu delegaţiile străine participante la Festivalul Internaţional de Folclor  "Carpatica Deva", spectacol care va avea loc în Municipiul Brad, județul Hunedoara, în data de 20 iulie 2024 și-l supun plenului Consiliului Local Brad spre dezbatere în  forma prezentată.
Invoc în susţinerea propunerii mele prevederile art. III alin. (2) lit. a) din O.U.G. nr. 26/2012 privind unele măsuri de reducere a cheltuielilor publice şi întărirea disciplinei financiare şi de modificare şi completare a unor acte normative, ale Legii nr. 273/2006 privind finanţele publice locale, cu modificările şi completările ulterioare, ale art. 88 și art.129 alin. (4) lit. a) din O.U.G. nr. 57/2019 privind Codul administrativ, cu modificările și completările ulterioare, precum și ale art. 11 alin. (4) din Legea nr. 554/2004 a contenciosului administrativ, actualizată;

